HK vann loksins sinn fyrsta sigur á tímabilinu í Olísdeild karla í handbolta er liðið vann Fjölni í einvígi nýliðanna á útivelli í 13. umferðinni í dag . Fyrir leikinn var HK án stiga á botninum og Fjölnir í sætinu fyrir ofan með fimm stig . Leikurinn var því afar mikilvægur í fallbaráttunni . HK-ingar voru skrefinu á undan allan fyrri hálfleik og náðu sex marka forskoti skömmu fyrir hálfleik , 19:15 . Fjölnismenn löguðu aðeins stöðuna og var staðan í leikhléi 19:15 . Fjölnismenn komu af krafti í seinni hálfleikinn og jöfnuðu að lokum í 26 : 26 skömmu fyrir leikslok . Þá skoruðu HK-ingar næstu þrjú mörk og lögðu grunninn að sigrinum . Pétur Árni Hauksson átti stórleik fyrir HK og skoraði 10 mörk og Jóhann Birgir Ingvarsson gerði 7 . Davíð Svansson átti svo stórleik í markinu og varði 20 skot . Breki Dagsson skoraði sex mörk fyrir Fjölni og Björgvin Páll Rúnarsson gerði fimm . HK er enn í botnsætinu , nú með tvö stig , þremur stigum frá Fjölni , sem er þremur stigum frá öruggu sæti í deildinni .